b'\n_START_ARTICLE_\nPali-Maija\n_START_PARAGRAPH_\nMaria Uppg\xc3\xa5rd eli Maria Johansdotter Berg, kirjailijanimi Pali-Maija, Pali-Maj tai Pali-Maja (10. joulukuuta 1784 Pirttikyl\xc3\xa4 \xe2\x80\x93 11. lokakuuta 1867 Rangsby, N\xc3\xa4rpi\xc3\xb6) oli Pohjanmaalla el\xc3\xa4nyt ruotsinkielinen kansanrunoilija._NEWLINE_Pali-Maija toimi 18-vuotiaasta saakka kiert\xc3\xa4v\xc3\xa4n kyl\xc3\xa4koulun opettajana ja h\xc3\xa4n hankki my\xc3\xb6s lis\xc3\xa4tuloja kirjoittamalla runoja muun muassa h\xc3\xa4\xc3\xa4tilaisuuksia varten. Pali-Maijan runot ja laulut saivat usein vaikutteita Raamatusta ja virsikirjasta. Pali-Maijan elinaikana h\xc3\xa4nen runojaan julkaistiin painettuina vain muutamia.'